Cannington

Cannington er en engelsk landsby og et verdslig sogn i det administrative distriktet Sedgemoor i grevskapet Somerset i England. Landsbyen ligger på vestbredden av elven Parrett, og 5 km nordvest for Bridgwater. Grenden Edstock er en del av sognet. I henhold til folketellingen i 2011 har landsbyen og sognet en befolkning på 2271 innbyggere.«Statistics for Wards, LSOAs and Parishes — Summary Profiles» (Excel). Somerset Intelligence.

 Historie 
Sognet inkluderte tidligere en del av landsbyen Combwich med dens havn og fergeterminal. I 1881 besto sognet av 4 980 acre eller 2020 hektar. «Cannington». British History Online.

Det angelsaksiske navnet på landsbyen var Caninganmaersees eller Cantuctone i henhold til første gang landsbyens navn neves i et charter. Cantuc var det angelsaksiske ordet for en fure med en rygg.«History»   . Cannington Online.

Slaget ved Cynwit skjedde i 878 og ved det som i dag kalles for Cannington Camp, en bygdeborg fra bronsealderen og jernalderen, også kalt for Cynwir eller Cynwit Castle, har blitt foreslått som det mest sannsynlige steder hvor slaget ble utkjempet. En større gruppe med vikinger som kom med 23 skip og 1200 mann og beleiret bygdeborgen hvor folk i omgivelsen hadde forskanset. Da de innfødte brått angrep ble de norrøne inntrengerne overrasket og de innfødte vant en stor seier. Stedet for bygdeborgen er anerkjent som av stor arkeologisk betydning, men er delvis ødelagt da senere tider har benyttet det som steinbrudd for kalkstein.«Somerset Historic Environment Record». Somerset Historic Environment Record.

En gang rundt 1140 grunnla Robert de CourcyBaron Courcy, Lord Kingsale  en benediktinerkloster for nonner som sto helt fram til Englands klostre ble oppløst på midten av 1500-tallet.Havinden, Michael (1982): The Somerset Landscape. The making of the English landscape. London: Hodder and Stoughton. ISBN 0340201169. ss. 130. Klosteret eide betydelig med landområder i området.«Houses of Benedictine nuns: The priory of Cannington». British History Online. Stedet er i dag Cannington Court, en offentlig bygning, men levninger av klosteret er fortsatt bevart.«Priory History»   . Cannington Online.«The Manor» . Images of England.

Herrene ved landgodset var Clifford-familien, inkludert Hugh Clifford, 2. baron Clifford av Chudleigh. Gurney Manor, et stort godshus med tilknyttet kapellving, har blitt omgjort til leiligheter, men er i dag støttet av Landmark Trust, et legat som redder bygninger av historisk interesse. Det ble også bygget et godshus ved Blackmoor Farmhouse som har sitt eget kapell. Det ble reist en gang rundt 1480 for Thomas Tremayll.«Blackmore Farm Manor House» . Images of England.

Cannington-senteret for landbaserte studier, tidligere Cannington College, ble etablert i 1921, men utgjør i dag en del av Bridgwater College. Brymore School ligger også i landsbyen. Meieriet i landsbyen, som har vært i virksomhet siden 1930-tallet, er i dag eid av det lokale firmaet Yeo Valley Organic og produserer yoghurt.

 Lokalstyre 
Sognerådet har ansvaret for lokale saker, inkludert å sette en årlig lokal avgift for å dekke rådets utgifter og produsere en årlig rapport for offentlig gjennomsyn. Stedet er også en del av fylkesvalgkretsen Bridgwater og West Somerset for valg av representanter til Underhuset i Det britiske parlamentet.

 Kirker 
Kirken for jomfru Maria har et tårn som går tilbake til 1300-tallet, men den øvrige kirken ble ombygd tidlig på 1400-tallet og ble restaurert i 1840 av Richard Carver. Den var tidligere forbundet til Cannington Court og er sagt at det er den tidligere kirken av en hus for benediktinernonnene. English Heritage har listet kirken en bevaringsverdig bygning av typen klasse I.«Church of St Mary» , Images of England.

 Referanser 

 Eksterne lenker 
 Landsbyen Canningtons eget nettsted
 Cannington hos Open Directory Project

Kategori:Landsbyer i Somerset